Događaji u Libiji utiču na cenu nafte
Trgovci i investitori očekuju nastavak izvoza iz te zemlje nakon višemjesečnog poremećaja
Pred benzinskim pumpama u Libiji redovi za gorivo su dugi. Vjerovatno poslednji dani režima  mogli bi međutim da označe povećanje izvoza nafte iz te zemlje. Nakon što su pobunjenici prodrli u Tripoli, cijena nafte širom svijeta je pala. Brent sirova nafta na berzi u Londonu pala je za oko 3 i po dolara na 105 dolara za barel. Uoči početka građanskog rata, prije šest mjeseci, Libija je izvozila million 600 hiljada barela nafte dnevno, od čega je 85 odsto transportovano u Evropu. Proizvodnja je tokom sukoba pala za više od 90 odsto, zbog evakuacije radnika i poremećaja u transportu. Analitičari očekuju da će zemlja ubrzo nastaviti da izvozi oko million barela dnevno. Naftne kompanije, čiji objekti su daleko od poprišta sukoba, moći će najbrže da reaguju, smatra analitičar kažeSemjuel Čižuk. Libijski udio u globalnom izvozu nafte nekada je bio dva odsto, što je zavisilo od stabilnosti koju je uveo Gadafi. Njegov režim bliži se kraju. Obnavljanje punog potenijala libijskog izvoza zavisiće od toga ko preuzme vlast u zemlji i koliko brzo će zavladati mir.